Kameme FmKameme Fm News
Mumbunge wa tene wa Kilome Harun Mwau niambikite ciira igoti-ini ikaru akiregana na wuigiririki wa githurano kia u-president
Uria wari mubunge wa Kilome Harun Mwau niambikite ciira igoti-ini ria supreme akiregana na wuigiririki wa githurano kia u-president kiria giatabanirio tariki mirongo iiri na ithathatu mweri muhetuku.
Itua ria Mwau ria kwambika ciira ucio riukite oriri umuthi ari muthenya wa muthia wa kwambika maciira makonainie na githurano kiu kuringana na gatiba.
Hindi ya githurano kiu mutongoria wa bururi Uhuru Kenyatta aniriirwo ta muhotani na makiria ma kura milioni mugwanja turuma inya.
Ihinda-ini o riu muikia umwe wa kura niandikiire kamiti ya kuramata ruhonge rwa ucirithania JSC, akiuga igoti ria Supreme ritikinyaniire guthikiriria ciira o wothe wa upresident, niundu wa kwaga kwa mucirithania Ibrahim Mohammed, uria utakoretwo akiigua wega.
fao_Latn kik_Latn kik_Latn kik_Latn kik_Latn kik_Latn